S-503/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 19. september sl., á hendur T-x-x Ð-x-x H-x-x, kennitala 000000-0000, Vesturbergi 72, Reykjavík, fyrir fíkniefnalagabrot, með því að hafa fimmtudaginn 5. nóvember 2015, að Kambaseli 29 í Reykjavík, haft í vörslum sínum í sölu- og dreifingarskyni 26 kannabisplöntur og 4,39 g af marijúana, og hafa um nokkurt skeið fram til þess dags ræktað greindar plöntur.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni

nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 26 kannabisplöntum, 4,39 g af marijúana, 4 gróðurhúsalömpum, 2 loftsíum, 2 loftblásurum og 3 spennugjöfum, sem lögreglan lagði hald á við húsleit hjá ákærða, samkvæmt 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í júlí 1977. Samkvæmt framlögðu sakavottorði dagsettu 12. september 2017, hefur honum verið gerð refsing í tvígang. Hinn 4. apríl 2012 var ákærði dæmdur í 30 daga fangelsi, skilorðsbundið í þrjú ár, fyrir þjófnaðarbrot. Þá var honum gert að sæta sektarrefsingu með lögreglustjórasátt, dagsettri 12. september 2016, fyrir fíkniefnalagabrot. Þau brot sem ákærði er sakfelldur fyrir í þessu máli voru framin fyrir gerð sáttarinnar og verður ákærða því dæmdur hegningarauki í samræmi við 78. gr. almennra hegningarlaga nr. 19/1940.

Við ákvörðun refsingar er litið til umfangs þeirra ávana- og fíkniefna sem tilgreind eru í ákæru. Einnig ber að líta til greiðrar játningar ákærða og 77. gr. almennra hegningarlaga. Þykir refsing ákærða hæfilega ákveðin fangelsi í 60 daga en fresta skal fullnustu refsingar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 26 kannabisplöntur, 4,39 g af marijúana, 4 gróðurhúsalampar, 2 loftsíur, 2 loftblásarar og 3 spennugjafar, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef hdl., 147.560 krónur, að meðtöldum virðisaukaskatti, og 162.246 krónur í annan sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, T-x-x Ð-x-x H-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 26 kannabisplöntur, 4,39 g af marijúana, 4 gróðurhúsalampar, 2 loftsíur, 2 loftblásarar og 3 spennugjafar

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef hdl., 147.560 krónur og 162.246 krónur í annan sakarkostnað.

L-kvk-nf R-kvk-nf S-kvk-nf